Title: Requeriments del mòdul
Course: CFGS - Desenvolupament d'aplicacions web > Section: ORIENTACIONS PER AL PROFESSORAT

Requeriments del mòdul

Requeriments comercialització

Les activitats a realitzar requereixen disposar de connexió a internet.

El professorat i l'alumnat han de tenir un compte de Google per registrar-se i utilitzar les aplicacions web Canva (www.canva.com) i Trello (www.trello.com), i un compte de Facebook per a la creació de la pàgina de l'app a Facebook (www.facebook.com). També es pot utilitzar el compte de Facebook per accedir a Canva.

No obstant, a banda de les eines recomanades en el Pla de Treball també poden utilitzar-se per a la realització de les activitats el programari d'edició gràfica o de gestió de projectes disponible al centre.

També és recomanable que l'alumnat utilitzi espais d'emmagatzematge online, tipus Drive, Dropbox, iCloud o similars, que faciliten el treball col·laboratiu en temps real i que garanteixen l'accés a les activitats en les que es treballa, sense haver de dependre d'elements físics com pendrives o discs externs que es poden oblidar o avariar.

Requeriments disseny

Software de disseny

Per a dur a terme les tasques de disseny cal disposar d'un software de disseny gràfic adequat:
- Gratuït com ara Inkscape o Affinity designer
- o bé algun software propietari (d’ús més habitual a la indústria) com ara Adobe Illustrator i Adobe Photoshop.

Compte a balsamiq

Un software interessant per realitzar wireframes així com per al treball col·laboratiu és https://balsamiq.com/

Si us creeu un compte mybalsamiq i després en sol·liciteu la gratuïtat en nom de l'escola podreu utilitzar-lo amb finalitats educatives de manera gratuïta. Més informació aquí .

Projecció de la pantalla del dispositiu mòbil en un projector.

En algun moment pot ser que calgui compartir o mostrar la pantalla d'algun dispositiu mòbil.

En aquests casos pot ser interessant:

- Captures de pantalla

Tant els sistemes iOs com Android tenen opció de fer captures de pantalla (una cerca a Google ens indicarà com fer-ho per a cada dispositiu en concret)

- Projecció de la pantalla en un monitor extern o un projector

Via un connector-adaptador adequat es pot connectar el dispositiu a un monitor extern o a un projector (generalment via entrada VGA)

- Gravació del que succeeix a la pantalla

Hi ha apps tant gratuïtes com de pagament que permeten enregistrar el que succeeix a la pantalla. Això és útil per enregistrar interaccions amb el dispositiu, comportaments d'apps, etc. (una cerca a Google ens indicarà quines apps són les més adequades al que necessitem)

Requeriments programació

L'alumnat i el professorat per desenvolupar aquest mòdul per Android han de disposar del següent programari:

- JDK de Java
- Android SDK
- Client NodeJS
- CLI de Phonegap/Cordova

Per tal de facilitar el desenvolupament i la debugació de les aplicacions que es desenvolupi, resultarà molt més còmode emprar un entorn IDE configurat correctament. Es recomana emprar algun dels següents:

- Android Studio (recomanat)
- Eclipse

Per executar les aplicacions generades es podrà emprar el propi emulador del que disposa Android SDK o un dispositiu real. En aquest cas serà necessari instal·lar els drivers de connexió al dispositiu i configurar-ne la connexió des d'un PC per a debug.

Les instruccions relatives a la instal·lació d'aquest programari es poden trobar en el mateix curs, en l'espai anomenat "Introducció Phonegap/Cordova" o en la pàgina oficial del projecte Apache Cordova.

http://cordova.apache.org/docs/en/latest/guide/platforms/android/index.html

Altres requeriments:

- Dispositiu Android (mòbil, tablet...) que permeti un test amb més profunditat
- Connexió a internet des del dispositiu mòbil, recomanable la utilització de wifi pel volum de dades a transmetre/rebre
- En cas de voler-ne fer una publicació dins Google Play, caldrà donar-se d'alta com a desenvolupador i pagar-ne la subscripció, encara que per al desenvolupament del mòdul no es necessari.